2 minutter og 7,17 sekunder. Det var tiden, der sikrede den nordjyske svømmer Helena Rosendahl Bach fra Aalborg en VM-finaleplads i 200m butterfly i Japan. Dermed barberede hun 0,15 sekunder af den nordjyske rekord i disciplinen og 0,15 sekunder af den danske rekord. VM-finalepladsen kommer samme dag, som den nordjyske svømmer også sikrede Danmark en plads til OL i Frankrig næste år. For selvom det er 23-årige Helena Rosendahl Bach, der har sikret OL-billetten, så er det ikke nødvendigvis hende selv, der skal repræsentere Danmark ved OL. Pladsen er nemlig kun en nationsplads. Hvilken svømmer der får den endelige plads bliver først fastlagt på et senere tidspunkt. VM-finalen svømmes torsdag klokken 13.02, og kan følges på TV2 Sport.
Den nordjyske svømmer Helena Rosendahl Bach kvalificerer sig til VM-finale.